
A V I Z


Comisia pentru Agricultură, Industrie Alimentară şi Silvicultură a Senatului şi Comisia pentru Agricultură, Industrie Alimentară, Silvicultură şi Servicii Specifice a Camerei Deputaţilor au dezbătut începând cu şedinţele din data 18.01.1999, proiectul de lege privind bugetul de stat pe anul 1999.


În dezbaterile care au avut loc şi la care a participat şi Domnul Ministru Ioan Mureşan şi Domnul Secretar de Stat Ştefan Pete, atât preşedinţii celor două comisii, cât şi ceilalţi membri ai comisiilor au arătat că fondurile prevăzute Ministerului Agriculturii şi Alimentaţiei prin proiectul de buget sunt insuficiente, fiind mai mici decât cele aprobate în anul 1998, prin bugetul actualizat în baza Ordonanţei nr.14/1998 cu 349,6 miliarde lei. În condiţiile în care se iau în considerare şi efectele inflaţiei, diminuarea ajunge la aproximativ 1/3. O asemenea diminuare demonstrază că agricultura nu a fost inclusă în categoria obiectivelor prioritare ale Guvernului, cu toate că au fost fãcute declaraţii inclusiv de către primul-ministru, că această ramură trebuie să aibă prioritate pentru că poate contribui la redresarea întregii economii.


În acelaşi timp, în dezbaterile din cadrul comisiilor s-a subliniat faptul că în condiţiile în care produsul intern brut s-a diminuat cu 5,5% în 1998, iar pentru anul 1999 se preconizează la încă 2%, resursele bugetare sunt limitate. Cele două comisii au fost de acord să dea aviz favorabil proiectului de buget.


Comisiile au evidenţiat totodată, necesitatea sprijinirii acţiunilor de valorificare a produselor agricole şi au propus asigurarea a 642 miliarde lei pentru următoarele acţiuni:

· prime pentru grâul de panificaţie pentru consumul intern din recolta anului 1999 (1,2mil. tone x 200 lei + 240 mld. lei pe kg)

· acordarea de prime pentru exportul de grâu şi porumb (1milion tone x 300 lei/kg + 300 mld. lei)

· acoperirea cheltuielilor pentru depozitarea grâului până la         valorificare + 102 mld. lei

TOTAL             + 642 mld. lei

La propunerea şi susţinerea acţiunilor arătate mai sus, comisiile au avut în vedere următoarele :

Primele pentru grâul de panificaţie destinat consumului intern s-au acordat şi în anul 1998, însă din cauza aprobării cu întârziere a actelor normative şi a modificării acestora, efectul a fost mai mic decât cel care putea fi realizat. Asigurarea fondurilor prin legea bugetului de stat va avea o influenţă favorabilă în valorificarea producţiei şi un sprijin real pentru producătorii agricoli.

Prime pentru export se acordă în toate ţările, iar exportul României nu poate fi realizat în concurenţă cu exportatorii din ţările în care se acordă subvenţii şi prime. Prin exportul a unui milion de tone de grâu şi porumb se pot realiza încasări de aproximativ 100 milioane dolari, cu efecte favorabile pentru balanţa de plăţi externe.

Acoperirea cheltuielilor pentru depozitarea grâului a fost prevăzută şi în bugetul de stat pentru anul 1998.


Pentru a nu afecta echilibrul bugetului de stat, comisiile  propun ca sumele care vor rezulta începând cu data de 1 februarie 1999 din valorificarea de active ale societăţilor Comcereal şi Cerealcom, respectiv silozuri şi baze de recepţie, să nu fie preluate de societăţile respective care nu au adus nici o contribuţie la realizarea acestor active, ci să fie constituite într-un fond special pentru sprijinirea agriculturii la Ministerul Agriculturii şi Alimentaţiei, din care să fie asigurate sumele necesare acţiunilor mai sus amintite.


Pentru reglementarea acestei probleme se propune includerea în proiectul de lege pentru aprobarea bugetului de stat a unui articol 20.1, cu următoarea redactare:


“Art.20.1 Sumele rezultate din vânzarea unor active, aparţinând societăţilor Comcereal şi Cerealcom se preiau de către Ministerul Agriculturii şi Alimentaţiei şi se constituie un “fond special pentru sprijinirea agriculturii” din care vor fi acordate prime pentru grâul de panificaţie destinat consumului intern, prime pentru exportul de grâu şi porumb, acoperirea cheltuielilor de depozitare a grâului până la valorificarea acestuia şi alte acţiuni necesare din domeniul agriculturii”


Avizând favorabil proiectul de lege privind aprobarea bugetului de stat pentru anul 1999, unii membri ai comisiei au avut anumite observaţii asupra modului în care sunt repartizate pe diferite acţiuni fondurile prevăzute prin bugetul de stat la Anexa 3/23, pentru Ministerul Agriculturii şi Alimentaţiei, în cuantum de 5.539, 8 miliarde lei, apreciind că în aceeaşi limită fondurile pot fi mai bine folosite.


În acest sens Domnul Senator VICTOR APOSTOLACHE susţinut şi de Domnul Senator PAUL GHIŢIU au arătat că sistemul de cupoane pentru care prin buget este prevăzută suma de 2.200 miliarde lei, nu reprezintă o modalitate concretă de sprijinire a producătorilor agricoli şi de rezolvare a marilor probleme cu care se confruntă agricultura, din următoarele considerente :

- sistemul nu prezintă eficienţă pentru producţia agricolă, pentru că aceste cupoane se primesc direct de proprietarii de terenuri, mulţi dintre aceştia au domiciliul în oraşe la distanţe mari de terenurile pe care le deţin

se acordă cupoane şi celor care au lasat pământurile necultivate. În anul 1998, peste un milion de ha au rămas nearate, dar proprietarii au primit cupoane în valoare de peste 200 miliarde lei

- se acordă cupoane în zona premontană şi în alte zone asemănătoare, pentru fâneţe şi păşuni, în timp ce sprijinul financiar trebuie să ajungă la producătorii din zonele de cultivare a cerealelor şi a altor plante. De regulă proprietarii din aceste zone au folosit cupoanele în cu totul alte scopuri decât pentru producţia agricolă

- sumele aferente cupoanelor sunt cu totul insuficiente faţă de nevoile producţiei, ele acoperind numai aproximativ 10% din necesarul de finanţare a lucrărilor agricole


În aceste condiţii Domnul Senator VICTOR APOSTOLACHE, propune renunţarea la sistemul de cupoane, iar suma prevăzută în buget cu această destinaţie să fie repartizată astfel:

- 505 miliarde lei suplimentar la Cap. 5001 art.35 alin 03, "subvenţii pentru acoperirea subvenţiilor de preţ şi tarif", pentru a sprijini valorificarea seminţelor către producători, cu suportarea de la buget a 50% din valoarea acestora

- 1000 miliarde lei să fie incluse în acelaşi capitol şi să fie folosite pentru subvenţionarea dobânzilor la credite, pentru producţie, de care să beneficieze toţi producătorii. Cu această subvenţionare se pot acorda credite de producţie în valoare de aproximativ 3000 miliarde lei, care împreună cu împrumuturile acordate din fondurile prevăzute în bugetul Ministerului Agriculturii şi Alimentaţiei, în sumă de 1300 miliarde lei, deci în total 4300 miliarde lei  asigură nevoile de  creditare a producătorilor agricoli

- 695 miliarde lei să fie destinate cumpărării a circa 600 mii tone grâu, din recolta anului 1999, care să fie folosite pentru constituirea unei rezerve, sau să se vândă la export sau intern, acţiune cu un efect favorabil pentru comercializarea întregii recolte.


Comisiile au examinat materialul transmis de conducerea Ministerului Agriculturii şi Alimentaţiei prin care se solicită suplimentarea sumelor alocate ministerului prin Anexa 3/23 cu 4.309,8 miliarde lei cu prezentarea acţiunilor pentru care se propune suma respectivă şi motivarea necesităţii pentru agricultură a acestor acţiuni.


Comisiile au considerat că marea majoritate a cererilor de fonduri ale M.A.A. sunt justificate şi a adoptat hotărârea ca lucrarea ministerului să fie transmisă Comisiilor buget, finanţe, bănci din cele două camere pentru a examina posibilităţile de rezolvare a cererilor. În vederea acoperirii sumelor necesare pentru solicitările Ministerului Agriculturii şi Alimentaţiei, cele două comisii au propus ca să fie destinate în acest scop, pe lângă fondurile rezultate din vânzarea de active ale societăţilor Comcereal şi Cerealcom, destinate acţiunilor arătate mai sus, următoarele surse :

- Contravaloarea în lei a celei de a 2-a tranşe a împrumutului ASAL de 150 milioane dolari, care la actuala paritate leu/dolar reprezintă 1.722,9 miliarde lei. Este absolut necesar ca aceste fonduri care sunt acordate pentru acţiunile de restructurare şi privatizare din agricultură să revină acestei ramuri.

- Alocarea pentru agricultură a sumei 979 miliarde lei, prevăzută la Art.20 din Legea pentru aprobarea bugetului de stat şi destinată pentru restructurarea Bancorex S.A., deoarece consideră că suma este mult mai necesară pentru sprijinirea agriculturii, iar Bancorex să acţioneze pentru încasarea sumelor de la clienţii săi, prin modalităţile prevăzute de lege, inclusiv prin investirea contractelor de împrumut cu titlu executoriu, aşa cum s-a procedat în cazul Băncii Agricole.


Domnul Senator CSAPO IOSIF, nu a participat la lucrările comisiilor fiind în delegaţie oficială în Belgia. Domnia sa, înaintea plecării, a analizat atât proiectul de lege privind aprobarea bugetului, cât şi materialul transmis de minister. Pe această bază, în documentul întocmit pentru a fi prezentat celor două comisii, şi-a exprimat acordul favorabil asupra proiectului de lege a bugetului de stat. Totodată a prezentat o serie de amendamente prin care susţine cea mai mare parte din solicitările de fonduri suplimentare ale M.A.A. şi face propuneri de asigurare a resurselor financiare necesare, acoperirii suplimentărilor respective pentru menţinerea echilibrului bugetului de stat. Amendamentele Domnului Senator CSAPO IOSIF sunt redate în anexă, iar domnia sa le va susţine direct la şedinţele comisiilor de buget, finanţe bănci la ale căror lucrări va participa.


De asemenea, au fost propuse amendamente de unii domni deputaţi, membri ai Comisiei pentru agricultură, industrie alimentară, silvicultură şi servicii specifice, amendamente redate în Anexa 1, prin care solicitã asigurarea anumitor sume pentru acþiuni necesare agriculturii, referitoare la resursele financiare care sã acopere suplimentãrile propuse.

Comisia pentru agricultură,
             Comisia pentru agricultură, 

industrie alimentară şi 
                       industrie alimentară, silvicultură

silvicultură a Senatului

             şi servicii specifice a Camerei






             Deputaţilor

         PREŞEDINTE,



          PREŞEDINTE,

  Dr. Ing. TRIŢĂ FĂNIŢĂ

            GHEORGHE CRISTEA

ANEXĂ

Amendamente susţinute de domnul Senator

CSAPO IOSIF la legea privind aprobarea

bugetului de stat pentru anul 1999

Examinând solicitările Ministerului Agriculturii şi Alimentaţiei, domnul Senator CSAPO IOSIF susţine aprobarea următoarelor suplimentări ale sumelor alocate prin Anexa 3/23 la proiectul de buget.

miliarde lei



miliarde lei

Nr. crt.

Sume prevăzute
Sume solicitate
Diferenţă

1.
1. Cheltuieli de personal potrivit Legii nr. 154/1998 şi Legii nr. 189/1998
700
840
+140

2.
2. Subvenţii total

31. Acoperirea unei părţi, respectiv 50% din valoarea seminţelor potrivit Legii nr. 75/1995
400
965
+505

3.
32. Acoperirea cheltuielilor pentru depozitarea grâului
148
250
+102

4.
4. Prime total
42. Acordarea de prime pentru grâul de panificaţie destinat consumului intern (extinderea Ordonanţei nr. 50/1998 şi pentru noua recoltă)
60
300
+240

5.
43. Acordarea de prime pentru exportul de grâu şi porumb (Ordonanţa de Urgenţă a fost întocmită şi este în curs de avizare)
12.9
375
+362,1

6.
5. Transferuri

51. Asigurarea de fonduri pentru acordarea de cupoane la nivelul de 3200 miliarde lei aprobat prin Legea nr. 175/1998, de instituire a sistemului de cupoane şi care se propune a fi menţinut pentru anul 1999.
2200


3200
+1000

    Cap. 8601 Împrumuturi

7.
2. Fonduri pentru cumpărarea produselor agricole
_


1000
+1000


Total suplimentări propuse




3349,1


Pentru acoperirea suplimentării fondurilor prevăzute în Anexa 3/23 a Ministerului Agriculturii şi Alimentaţiei se propun următoarele surse :

    a) Folosirea contravalorii în lei a tranşei a II-a din programul ASAL

în valoare de 150 milioane dolari, care trebuie alocate agriculturii revenind 1705 miliarde lei


b) Alocarea pentru acoperirea nevoilor agriculturii a sumelor rezultate din vânzarea de active, silozuri şi baze ale societăţilor Comcereal şi Cerealcom. Aceste fonduri să fie preluate la nivelul central la Ministerul Agriculturii şi Alimentaţiei şi să nu fie atribuite celor două categorii de societăţi - 700 miliarde lei   

c) Trecerea de le art. 20 a sumelor rezultate din privatizare şi destinate restructurării Bacore la art.18 alin.2 pe considerentul că nevoile agriculturii sunt mai importante. Bancorex să acţioneze pentru încasarea sumelor datorate de clienţii săi - 979 miliarde lei



TOTAL
  3384 miliarde lei


Corespunzător amendamentului referitor la asigurarea sumelor pentru agricultură arătate mai sus, urmează să se modifice art.18 şi art.20, litera d), din proiectul de lege pentru aprobarea bugetului, după cum urmează :


"Art.18 - (1) Cheltuielile din bugetul de stat pentru acţiuni economice se stabilesc în sumă de 15.825,4 miliarde lei ...

             (2) Cheltuielile pentru acţiuni economice pe capitole de cheltuieli sunt în sumă de 1.928,4 miliarde lei pentru industrie, 8.142,7 miliarde lei pentru agricultură şi silvicultură..."


"Art. 20  d) Fondul la dispoziţia Guvernului constituit din vărsăminte din privatizare, în sumă de 2.681,0 miliarde lei pentru susţinerea programelor de restructurare şi reformă care au fost aprobate de către Guvern în anul 1998. Sumele se vor aloca pentru sectoarele industrie 1.881,0 miliarde lei, agricultură şi industrie alimentară 500,0 miliarde lei şi sprijinirea dezvoltării întreprinderilor mici şi mijlocii 80,0 miliarde lei, pe bază de programe şi proiecte, recapitalizarea Băncii de Export-Import- EXIMBANK S.A. 200,0 miliarde lei.

Bucureşti 18.01.1999


AMENDAMENTE
susţinute de membrii Comisiei pentru agricultură, silvicultură, industrie alimentară şi servicii specifice din Camera Deputaţilor la Legea privind aprobarea bugetului de stat pe anul 1999

1. Includerea la Capitolul III a bugetului de stat pe anul 1999 a următorului articol: 


“ Direcţiile sanitar-veterinare judeţene şi a Municipiului Bucureşti, precum şi instituţiile centrale de profil pot utiliza din veniturile încasate, 15% pentru cheltuieli materiale şi de capital şi 10% pentru stimulare personal.”






Deputat: Babiaş Johan Peter






Deputat: Atilla Kelemen

1. Anexa 3/23

· Cap. 5001

· Art. 35 – acoperirea sume fixe la seminţe, suplimentarea cu 100

miliarde lei.








Deputat: M. Nicolescu








Deputat: M. Ianculescu

· Art. 36 – prime, suplimentare cu 200 miliarde lei şi 32 miliarde

 lei, sumă nefolosită în 1998 din lipsă de lichidităţi.


- Art. 80 – împrumuturi acordate pentru creditarea agriculturii, suplimentarea cu 1000 miliarde lei şi 40 miliarde lei, sumă care nu a fost onorată de Ministerul Finanţelor în anul 1998.


- Capitolul 6701 – titlul 01, suplimentarea cu 100 miliarde lei – pentru controlul respectării regimului silvic.




        - titlul 02, suplimentarea cu 5 miliarde lei – pentru combaterea bolilor şi dăunătorilor în pădurile private.





- titlul 36 – suplimentarea cu 2 miliarde lei – pentru amenajarea pădurilor proprietate privată, persoane fizice.





- subcapitolul 04 – suplimentarea cu 150 miliarde lei – pentru combaterea bolilor şi dăunătorilor în sectorul vegetal.




     - subcapitolul 05 – suplimentarea cu 150 miliarde lei – pentru combaterea bolilor în sectorul animal şi reproducţie.




    - subcapitolul 14 – suplimentarea cu 16 miliarde lei pentru lucrări şi investiţii pentru îmbunătăţiri funciare.


- Lista obiectivelor de investiţii – introducerea unei noi poziţii – combaterea eroziunii solului zona BOSOROD – GRID, judeţul Hunedoara pentru a finaliza lucrările de amenajare a alunecărilor de teren şi a drenajului.


 

